હંમેશાં કહેવાતું રહ્યું છે કે બે પેઢી વચ્ચે અંતર રહેવાનું જ; પણ આ વાતને શું કામ કોઈ દલીલ સાથે સ્વીકારીને બેસી રહેવાનું, શું કામ આ વાતને ખોટી પાડવાની કોશિશ કરીને એક નવો શુભારંભ ન થઈ શકે. બસ, આ જ વાતને અમરદીપ પ્રેઝન્ટ્સનું નવું નાટક ‘રેડી સ્ટેડી ગો’ કરી રહ્યું છે. નાટક સ્નેહા દેસાઈએ લખ્યું છે તો અનુરાગ પ્રપન્નનું ડિરેક્શન છે. નાટકના મુખ્ય કલાકારોમાં ટિકુ તલસાણિયા, છાયા વોરા અને ખંજન ઠુંબર છે. ‘રેડી સ્ટેડી ગો’ના ડિરેક્ટર અનુરાગ પ્રપન્ન કહે છે, ‘મતભેદ એ સ્તર પર ન પહોંચવા જોઈએ કે એ મનભેદ બનીને ઊભા રહી જાય. આ વાતને દરેકે સમજવી જોઈએ અને જો સમજાય તો જ ફૅમિલીમાં હૅપીનેસ અકબંધ રહે.’